
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 362 

19 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας υπαλλήλων ιδιωτι¬ 
κού δικαίου αορίστου χρόνου των οργανικών μο¬ 
νάδων της Επιτροπής Ανταγωνισμού για το έτος 

2013. 1 

Έγκριση υπερωριακής εργασίας τακτικών (μονίμων) 
υπαλλήλων των οργανικών μονάδων της Επιτρο¬ 
πής Ανταγωνισμού για το έτος 2013. 2 

Τροποποίηση της παράτασης των Προγραμμάτων 
Προμηθειών και Υπηρεσιών Υγείας (Π.Π.Υ.Υ.) των 

ετών 2010 και 2011. 3 

Έγκριση ωρών υπερωριακής απασχόλησης υπαλλή¬ 
λων που υπηρετούν στην Επιτροπή Προμηθειών 
Υγείας του Υπουργείου Υγείας για το Α' Τρίμηνο 

2013. 4 

Ορισμός αποφαινομένων οργάνων για την εκτέλεση 
του έργου «Κατασκευή επέκτασης αποβάθρας λι¬ 
μένα Λειψών». 5 


Έγκριση, προκήρυξη, ανάθεση διενέργειας και κατα¬ 
νομή των δαπανών τηςΈρευνας Χρήσης Τεχνολο- 
γιών Πληροφόρησης και Ηλεκτρονικού Εμπορίου 
στις επιχειρήσεις, έτους 2013, έγκριση χρησιμο¬ 
ποίησης στατιστικών οργάνων και καθορισμός 


αμοιβής τους για το έτος 2013. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ.131400/31429/ 

31.10.2012 περίληψη, η οποία δημοσιεύθηκε στο 

ΦΕΚ 3185/30-11-2012 (τ. Β'). 7 

Διόρθωση σφάλματος στην υπ’ αριθμ. Φ.131400/34959/ 

7.12.2012 περίληψη, η οποία δημοσιεύθηκε στο ΦΕΚ 

3576/31.12.2012 (τ. Β'). 8 

Διόρθωση σφάλματος στην υπ’ αριθμ. Φ.131400/31704/ 

8.11.2012 περίληψη που αφορά στην υπ’ αρ. Φ. 

130067/ 22905/31.10.2012 απόφαση πολιτογράφη¬ 
σης του ομογενούς αλλοδαπού υπό στοιχεία ΓΙΩ- 
ΤΟΠΟΥΛΟΣ ΒΑΓΓΕΛΗΣ. 9 

Διόρθωση σφάλματος στην υπ’ αριθμ. Φ.131400/35248/ 
12/20.12.2012 περίληψη, η οποία δημοσιεύθηκε στο 
ΦΕΚ 3579/31.12.2012 (τ. Β'). 10 


ΑΠΟΦΑΣΕΙ Σ 

Αριθμ. οικ.1112 ^ 

Έγκριση υπερωριακής εργασίας υπαλλήλων ιδιωτικού 
δικαίου αορίστου χρόνου των οργανικών μονάδων 
της Επιτροπής Ανταγωνισμού για το έτος 2013. 

Ο ΥΦΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το πρώτο άρθρο του Π.Δ. 63/2005 
(ΦΕΚ 98/Α'). 

2. Τις διατάξεις του άρθρου 29Α'του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), όπως 
ισχύει. 

3. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 141/Α'). 

4. Το Π.Δ. 86/2012 «Διορισμός Υπουργών, Αναπληρωτών 
Υπουργών και Αναπληρωτών» (ΦΕΚ 141/Α'). 

5. Τις διατάξεις του Ν. 3959/2011 «Προστασία του ελεύ¬ 
θερου ανταγωνισμού» (ΦΕΚ 93/Α'). 

6. Τις διατάξεις του Π.Δ. 76/2012 «Οργανισμός της Επι¬ 
τροπής Ανταγωνισμού» (ΦΕΚ 132/Α'). 

7. Την υπ’ αριθ. 117/16.1.2013 «Κανονισμός Λειτουργίας 
και Διαχείρισης της Επιτροπής Ανταγωνισμού» (Φ.Ε.Κ. 
54/ Β') κοινή υπουργική απόφαση. 

8. Την υπ’ αριθ. οικ.2/17127/0022/28.02.2012 κοινή υπουρ¬ 
γική απόφαση «Καθορισμός αποδοχών ειδικού επιστη¬ 
μονικού προσωπικού και των δικηγόρων με σχέση έμμι¬ 
σθης εντολής των Ανεξάρτητων Διοικητικών Αρχών ..» 
(ΦΕΚ 498/Β'). 

9. Τις διατάξεις του άρθρου 20 παρ. 1 του Ν. 4024/2011 
«Συνταξιοδοτικές ρυθμίσεις, ενιαίο μισθολόγιο, εργα¬ 
σιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 226/Α'), όπως ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10. Την υπ’ αριθ. 30376/Δ106721/5.7.2012 απόφαση του 
Πρωθυπουργού και του Υπουργού Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων περί 
ανάθεσης αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων, Αθανάσιο Σκορδά (ΦΕΚ 2094/Β'). 

11. Τις υπηρεσιακές ανάγκες της Γενικής Διεύθυνσης 
Ανταγωνισμού και ειδικότερα το γεγονός ότι, η φύση 
των εργασιών της Γενικής Διεύθυνσης καθιστά επι¬ 
τακτική την ανάγκη απασχόλησης, πέραν των ωρών 
κανονικής εργασίας, των υπαλλήλων της προκειμένου: 

• Να ολοκληρωθεί η εξέταση υποθέσεων, που αφο¬ 
ρούν γνωστοποιηθείσες συγκεντρώσεις και συμπράξεις, 
για τις οποίες προβλέπονται από το νόμο ρητές προθε¬ 
σμίες, καθώς και αυτεπάγγελτες ή μετά από καταγγελία 
υποθέσεις εξαιρετικής για τον ανταγωνισμό σημασίας, 
στο πλαίσιο του Ν. 3959/2011 και των άρθρων 101 και 
102 ΣΛΕΕ. 

• Να προχωρήσει η μοριοδότηση των υποθέσεων στα 
πλαίσια του άρθρου 14 παρ. 2 ιδ' του ίδιου νόμου. 

• Να προχωρήσει η ανάπτυξη και ολοκλήρωση του 
δικτύου πληροφορικής με την ένταξή της σε προγράμ¬ 
ματα του ΕΣΠΑ. 

12. Το γεγονός ότι, για την αντιμετώπιση των πα¬ 
ραπάνω επιτακτικών αναγκών της Γ ενικής Διεύθυνσης 
Ανταγωνισμού, οι υπάλληλοι με σχέση εργασίας ιδι¬ 
ωτικού δικαίου απασχολούνται πέραν του κανονικού 
ωραρίου εργασίας. 

13. Το γεγονός ότι, από την παρούσα απόφαση προκα- 
λείται δαπάνη σε βάρος του Προϋπολογισμού της Επι¬ 
τροπής Ανταγωνισμού, οικονομικού έτους 2013, ποσού 
εβδομήντα χιλιάδων ευρώ (70.000,00€), κατ’ ανώτατο 
όριο, στον ΚΑΕ 0511 «αποζημίωση για υπερωριακή ερ¬ 
γασία», αποφασίζουμε: 

Εγκρίνουμε την υπερωριακή απασχόληση μέχρι εβδο¬ 
μήντα εννέα (79) υπαλλήλων με σχέση εργασίας ιδιωτι¬ 
κού δικαίου αορίστου χρόνου των οργανικών μονάδων 
της Επιτροπής Ανταγωνισμού, για το έτος 2013, οι οποίοι 
θα εργάζονται εντός μιας τυπικής εβδομάδας (Δευτέρα 
έως Παρασκευή), εκτός ωρών εργασίας και έως την 
22:00 ώρα μέχρι 20 ώρες μηνιαίως ανά υπάλληλο. 

Υπεύθυνοι για την παρακολούθηση και βεβαίωση των 
υπερωριών ορίζονται οι Διευθυντές των Υπαλλήλων, που 
πραγματοποιούν τις υπερωρίες. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. οικ.1111 (2) 

Έγκριση υπερωριακής εργασίας τακτικών (μονίμων) 
υπαλλήλων των οργανικών μονάδων της Επιτροπής 
Ανταγωνισμού για το έτος 2013. 

Ο ΥΠΟΥΡΓΟΣ ΑΝΑΠΤΥΞΗΣ, 
ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσίας 


για την Κυβέρνηση και τα Κυβερνητικά Όργανα που κυ¬ 
ρώθηκε με το πρώτο άρθρο του Π.Δ. 63/2005 (ΦΕΚ 98/Α'). 

2. Τις διατάξεις του άρθρου 29Α'του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), όπως 
ισχύει. 

3. Το Π.Δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (ΦΕΚ 141/Α'). 

4. Το Π.Δ. 86/2012 «Διορισμός Υπουργών, Αναπληρωτών 
Υπουργών και Αναπληρωτών» (ΦΕΚ 141/Α'). 

5. Τ ις διατάξεις του Ν. 3959/2011 «Προστασία του ελεύ¬ 
θερου ανταγωνισμού» (ΦΕΚ 93/Α'). 

6. Τις διατάξεις του Π.Δ. 76/2012 «Οργανισμός της Επι¬ 
τροπής Ανταγωνισμού» (ΦΕΚ 132/Α'). 

7. Την υπ’ αριθ. 117/16.1.2013 «Κανονισμός Λειτουργίας 
και Διαχείρισης της Επιτροπής Ανταγωνισμού» (Φ.Ε.Κ. 
54/Β') κοινή υπουργική απόφαση. 

8. Τις διατάξεις του άρθρου 20 παρ. 1 του Ν. 4024/2011 
«Συνταξιοδοτικές ρυθμίσεις, ενιαίο μισθολόγιο, εργα¬ 
σιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015» (ΦΕΚ 226/Α'), όπως ισχύει. 

9. Την υπ’ αριθ. 30376/Δ106721/5.7.2012 απόφαση του 
Πρωθυπουργού και του Υπουργού Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων περί 
ανάθεσης αρμοδιοτήτων στον Υφυπουργό Ανάπτυξης, 
Ανταγωνιστικότητας, Υποδομών, Μεταφορών και Δικτύ¬ 
ων, Αθανάσιο Σκορδά (ΦΕΚ 2094/Β'). 

10. Τις υπηρεσιακές ανάγκες της Γενικής Διεύθυν¬ 
σης Ανταγωνισμού και ειδικότερα το γεγονός ότι, η 
φύση των εργασιών της Γ ενικής Διεύθυνσης καθιστά 
επιτακτική την ανάγκη απασχόλησης, πέραν των ωρών 
κανονικής εργασίας, των υπαλλήλων της προκειμένου: 

• Να ολοκληρωθεί η εξέταση υποθέσεων, που αφορούν 
γνωστοποιηθείσες συγκεντρώσεις και συμπράξεις, για τις 
οποίες προβλέπονται από το νόμο ρητές προθεσμίες, 
καθώς και αυτεπάγγελτες ή μετά από καταγγελία υπο¬ 
θέσεις εξαιρετικής για τον ανταγωνισμό σημασίας, στο 
πλαίσιο του Ν. 3959/2011 και των άρθρων 101 και 102 ΣΛΕΕ. 

• Να προχωρήσει η διεκπεραίωση των διοικητικής 
φύσης επειγουσών εκκρεμοτήτων, όπως η ολοκλήρωση 
των πολυσέλιδων πρακτικών των συνεδριάσεων της 
Επιτροπής Ανταγωνισμού εντός συντόμου χρονικού 
διαστήματος. 

• Να παρέχεται γραμματειακή υποστήριξη στο Γ ρα¬ 
φείο του Προέδρου και στους Εισηγητές της Επιτροπής, 
κατά τις απογευματινές ώρες. 

• Να προχωρήσει η ανάπτυξη και ολοκλήρωση του 
δικτύου πληροφορικής με την ένταξή της σε προγράμ¬ 
ματα του ΕΣΠΑ. 

• Να διενεργούνται εμπρόθεσμα οι απαιτούμενες 
επιδόσεις κλητεύσεων και λοιπών κατεπείγοντος χα¬ 
ρακτήρα και σημασίας. 

• Να πραγματοποιούνται πρόσθετες εργασίες γύρω 
από την εφαρμογή της μισθολογικής πολιτικής και την 
έκδοση ισολογισμού και απολογισμού. 

• Να ολοκληρωθούν οι εργασίες σχετικά με τον κα¬ 
τασταλτικό του Ελεγκτικού Συνεδρίου , καθώς επίσης 
και έκτακτες εργασίες όπως η παροχή οικονομικών 
στοιχείων σε δημόσιες αρχές. 

11. Το γεγονός ότι, για την αντιμετώπιση των παραπά¬ 
νω επιτακτικών αναγκών της Γ ενικής Διεύθυνσης Αντα¬ 
γωνισμού, οι τακτικοί (μόνιμοι) υπάλληλοι απασχολού¬ 
νται πέραν του κανονικού ωραρίου εργασίας. 

12. Το γεγονός ότι, από την παρούσα απόφαση προκα- 
λείται δαπάνη σε βάρος του Προϋπολογισμού της Επι¬ 
τροπής Ανταγωνισμού, οικονομικού έτους 2013, ποσού 
τριάντα πέντε χιλιάδων ευρώ (35.000,00 €), κατ’ ανώτατο 
όριο, στον ΚΑΕ 0511 «αποζημίωση για υπερωριακή ερ¬ 
γασία», αποφασίζουμε: 

Εγκρίνουμε την υπερωριακή απασχόληση μέχρι τρια- 
ντατεσσάρων (34) τακτικών (μονίμων) υπαλλήλων των 
οργανικών μονάδων της Επιτροπής Ανταγωνισμού, για 
το έτος 2013, οι οποίοι θα εργάζονται εντός μιας τυπι¬ 
κής εβδομάδας (Δευτέρα έως Παρασκευή), εκτός ωρών 
εργασίας και έως την 22:00 ώρα μέχρι 20 ώρες μηνιαίως 
ανά υπάλληλο. 

Υπεύθυνοι για την παρακολούθηση και βεβαίωση των 
υπερωριών ορίζονται οι Διευθυντές των Υπαλλήλων, που 
πραγματοποιούν τις υπερωρίες. 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 573 (3) 

Τροποποίηση της παράτασης των Προγραμμάτων Προ¬ 
μηθειών και Υπηρεσιών Υγείας (Π.Π.Υ.Υ.) των ετών 
2010 και 2011. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

1.1. Του άρθρου 3 εδάφιο στ) περίπτωση ββ) του 
Ν. 3580/2007 (ΦΕΚ 134/τ. Α') «Προμήθειες Φορέων επο¬ 
πτευόμενων από το Υπουργείο Υγείας και Κοινωνικής 
Αλληλεγγύης και άλλες διατάξεις»), όπως έχει τροπο¬ 
ποιηθεί και ισχύει σήμερα. 

1.2. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ 98/τ. Α'). 

1.3. Το Π.Δ. 86/2012 (ΦΕΚ 141/τ. Α') «Διορισμός Υπουρ¬ 
γών, Αναπληρωτών Υπουργών και Υφυπουργών. 

1.4. Του Ν. 3918/2011 (ΦΕΚ 31/τ. Α') «Διαρθρωτικές αλ¬ 
λαγές στο σύστημα υγείας και άλλες διατάξεις». 

1.5. Του άρθρου 14 του Ν. 4052/2012 (ΦΕΚ 41/τ. Α') 
«Νόμος αρμοδιότητας Υπουργείων Υγείας και Κοινωνι¬ 
κής Αλληλεγγύης και Εργασίας και Κοινωνικής Ασφά¬ 
λισης για εφαρμογή του νόμου «Εγκριση των Σχεδίων 
Συμβάσεων Χρηματοδοτικής Διευκόλυνσης μεταξύ του 
Ευρωπαϊκού Ταμείου Χρηματοπιστωτικής Σταθερότητας 
(Ε.Τ.Χ.Σ.), της Ελληνικής Δημοκρατίας και της Τράπεζας 
της Ελλάδος, του Σχεδίου του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής 
Επιτροπής και της Τράπεζας της Ελλάδος και άλλες 
επείγουσες διατάξεις για τη μείωση του δημοσίου χρέ¬ 
ους και τη διάσωση της εθνικής οικονομίας» και άλλες 
διατάξεις». 

2. Την υπ’ αριθμ. 1/01.02.2010 (ΦΕΚ 99/τ. Β'/03.02.2010) 
κοινή υπουργική απόφαση «Εγκριση Προγράμματος 
Προμηθειών και υπηρεσιών Μονάδων Υγείας και Κοι¬ 
νωνικής Αλληλεγγύης». 


3. Την υπ’ αριθμ. 8414/03.10.2011, υπουργική απόφαση 
του Υφυπουργού Υγείας και Κοινωνικής Αλληλεγγύης 
«Οδηγίες εκτέλεσης και εφαρμογής του Προγράμματος 
Προμηθειών και Υπηρεσιών Υγείας (Π.Π.Υ.Υ.) έτους 2011, 
πιστώσεις 2001 και 2012» και ιδιαίτερα τα όσα αναφέ- 
ρονται στο Κεφάλαιο Ζ «Γενικές Επισημάνσεις». 

4. Την υπ’ αριθμ. 6921/2012 (ΦΕΚ 2814/τ. Β'), απόφαση 
του Υπουργού Υγείας «Παράταση των Προγραμμάτων 
Προμηθειών Υγείας (Π.Π.Υ.Υ.) των ετών 2010 και 2011». 

5. Την υπ’ αριθμ. 14/6.09.2012 (θέμα 11ο) απόσπασμα - 
πρακτικού της ΕΠΥ, με θέμα «Αναγκαιότητα παράτασης 
των Προγραμμάτων Προμηθειών και Υπηρεσιών Υγείας 
(ΠΠΥΥ ) 2010 και 2011. 

6. Το υπ’ αριθμ. 23/18.12.2012 (θέμα 9ο) απόσπασμα - 
πρακτικού της ΕΠΥ με θέμα «Τροποποίηση της παρά¬ 
τασης των Προγραμμάτων Προμηθειών και Υπηρεσιών 
Υγείας (ΠΠΥΥ) των ετών 2010 και 2011». 

7. Το γεγονός ότι δεν προκύπτει δαπάνη στον Κρατικό 
Προϋπολογισμό από την παρούσα απόφαση, αποφα¬ 
σίζουμε: 

Την τροποποίηση της υπ’ αριθμ. 6921/2012 (ΦΕΚ 2814/τ. 
Β'), απόφασης του Υπουργού Υγείας με τίτλο «Παρά¬ 
ταση των Προγραμμάτων Προμηθειών και Υπηρεσιών 
Υγείας (Π.Π.Υ.Υ.) των ετών 2010 και 2011», με την προσθή¬ 
κη και τρίτης παραγράφου με το εξής περιεχόμενο: «3. 
Ειδικά για το ΠΠΥΥ 2010 εξαιρούνται από τα ανωτέρω, οι 
διαγωνισμοί που βρίσκονται στο στάδιο της οικονομικής 
αξιολόγησης ή του προσυμβατικού ελέγχου ενώπιον 
του Ελεγκτικού Συνεδρίου, με την προϋπόθεση ότι οι 
επιτευχθείσες τιμές από τους εν λόγω διαγωνισμούς, 
για λόγους δημοσίου συμφέροντος, δεν υπερβαίνουν τις 
αντίστοιχες τιμές του Παρατηρητηρίου Τιμών κατά την 
υπογραφή της σύμβασης και κατά συνέπεια οι σχετικές 
διαγωνιστικές διαδικασίες μπορούν να ολοκληρωθούν 
το αργότερο έως την 31η Δεκεμβρίου 2013 με την προ¬ 
ϋπόθεση ότι δεν έχει προκύψει σύμβαση από αντίστοιχη 
διαγωνιστική διαδικασία των Προγραμμάτων Προμηθει¬ 
ών και Υπηρεσιών Υγείας των ετών 2011 και 2012». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2013 

Ο ΥΠΟΥΡΓΟΣ 

ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

Αριθμ. 581 (4) 

Έγκριση ωρών υπερωριακής απασχόλησης υπαλλήλων 
που υπηρετούν στην Επιτροπή Προμηθειών Υγείας 
του Υπουργείου Υγείας για το Α' Τρίμηνο 2013. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις: 

Α. Του Ν. 1558/1985 (ΦΕΚ 137Α/1985) όπως τροποποι¬ 
ήθηκε με το αριθμ. Π.Δ. 63/1998 (ΦΕΚ 98Α/22.4.2005) 
«Κωδικοποίηση της Νομοθεσίας για την Κυβέρνηση 
και τα Κυβερνητικά Όργανα» και τις διατάξεις του 
Π.Δ. 95/2000 (Φ.Ε.Κ. 76/2000) «Οργανισμός του Υπουρ¬ 
γείου Υγείας και Πρόνοιας». 

Β. Του άρθρου 20 του Ν. 4024/2011 (ΦΕΚ 226Α/27.10.2011) 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015». 

Γ. Του Ν. 3329/2005 (ΦΕΚ 81Α/4.4.2005) «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις». 

Δ. Του Π.Δ. 84/2012 (ΦΕΚ 141/τ. Α721.6.2012) «Διορισμός 
Υπουργών της Κυβέρνησης». 

Ε. Της υπ’ αριθμ. πρωτ. 31422/27.3.2012 υπουργικής 
απόφασης (ΦΕΚ 144/τ. ΥΟΔΔ/27.3.2012), που αφορά τον 
διορισμό των μελών της Ε.Π.Υ. 

ΣΤ. Του άρθρου 14 του Ν. 4052/2012 (ΦΕΚ 41/τ. Α'/ 
1.3.2012) Νόμος αρμοδιότητας Υπουργείων Υγείας και 
Κοινωνικής Αλληλεγγύης και Εργασίας και Κοινωνικής 
Ασφάλισης για εφαρμογή του νόμου «Εγκριση των Σχε¬ 
δίων Συμβάσεων Χρηματοδοτικής Διευκόλυνσης μεταξύ 
του Ευρωπαϊκού Ταμείου Χρηματοπιστωτικής Σταθε¬ 
ρότητας (Ε.Τ.Χ.Σ.), της Ελληνικής Δημοκρατίας και της 
Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
και άλλες διατάξεις. 

Ζ. Την ανάγκη υπερωριακής απασχόλησης των υπαλ¬ 
λήλων που υπηρετούν στην Επιτροπή Προμηθειών Υγεί¬ 
ας του Υπουργείου Υγείας, λόγω των αυξημένων υπη¬ 
ρεσιακών αναγκών. 

Η. Το απόσπασμα πρακτικού της 25ης Ολομέλειας/ 
15.01.2013 (θέμα 18ο) της Επιτροπής Προμηθειών Υγείας. 

Θ. Το γεγονός ότι από την απόφαση αυτή θα προκληθεί 
δαπάνη, ύψους χιλίων τριακοσίων πενήντα ευρώ (1.350,00 
€), η οποία θα βαρύνει τον προϋπολογισμό της Επιτροπής 
Προμηθειών Υγείας (ΚΑΕ 0511), αποφασίζουμε: 

Εγκρίνουμε την υπερωριακή απασχόληση οκτώ (8) 
μόνιμων υπαλλήλων του Υπουργείου Υγείας και έξι (6) 
υπαλλήλων με διάθεση από το Κέντρο Ελέγχου και 
Πρόληψης Νοσημάτων (ΚΕ.ΕΛ.Π.ΝΟ.) που απασχολούνται 
στην Επιτροπή Προμηθειών Υγείας, εξαιρουμένου του 
εκτελούντος χρέη Δ/ντη Προγραμματισμού και Ελέγχου 
Προμηθειών, για το Α' Τρίμηνο του 2013. 

Οι ανωτέρω υπάλληλοι θα εργασθούν για υπερωριακή 
απογευματινή εργασία μέχρι και εξακόσιες (600) ώρες 
συνολικά. Η υπερωριακή απογευματινή εργασία δεν θα 
υπερβαίνει τις είκοσι (20) ώρες ανά υπάλληλο μηνιαίως. 

Η απασχόληση των παραπάνω υπαλλήλων κρίνεται 
αναγκαία: 

1. Για την εύρυθμη λειτουργία της Υπηρεσίας και τις 
αυξημένες λειτουργικές ανάγκες αυτής. 

2. Για την οργάνωση και υποστήριξη των λειτουργιών 
και υπηρεσιών που προβλέπονται από το Ν. 3580/2007, 
όπως τροποποιήθηκε και ισχύει με τις διατάξεις των 
Ν. 3846/2010 και Ν. 3867/2010. 

Η υπερωριακή απασχόληση των παραπάνω υπαλλή¬ 
λων θα πραγματοποιείται από Δευτέρα έως Παρασκευή 
από 15.30 έως 17.30. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Δ/ντής 
Προγραμματισμού και Ελέγχου Προμηθειών. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει τα 3/12 της εγκεκριμένης 
πίστωσης του προϋπολογισμού, οικονομικού έτους 2013. 


Η παρούσα απόφαση έχει ισχύ από την ημερομηνία 
δημοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2013 

Ο ΥΠΟΥΡΓΟΣ 

ΑΝΔΡΕΑΣ ΛΥΚΟΥΡΕΝΤΖΟΣ 
-♦- 

Αριθμ. 8221.Τ54/01/13 (5) 

Ορισμός αποφαινομένων οργάνων για την εκτέλεση 
του έργου «Κατασκευή επέκτασης αποβάθρας λι¬ 
μένα Λειψών». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

α. Το Ν. 2932/2001 (ΦΕΚ 145 Α'), άρθρο δέκατο όγδοο, 
«Αρμοδιότητες Γ ενικής Γ ραμματείας Λιμένων και Λιμε¬ 
νικής Πολιτικής». 

β. Το Ν. 3044/2002 (ΦΕΚ 197 Α') (Άρθρο 14 παρ. 1 πε¬ 
ρίπτωση δ) όπως αντικαταστάθηκε από το Ν. 3153/2003 
(Αρθρο 44 παρ. 1) «Θέματα Λιμενικής Πολιτικής». 

γ. Το Π.Δ. 175/2002 (ΦΕΚ 158 Α') (άρθρο 5, παρ. 2) «Αρ¬ 
μοδιότητες Διεύθυνσης Λιμενικών Υποδομών». 

δ. Το Π.Δ. 85/2012 (ΦΕΚ 141 Α') (άρθρο 5), «Ιδρυση και 
μετονομασία Υπουργείων, μεταφορά και κατάργηση 
υπηρεσιών». 

ε. Το Π.Δ. 94/2012 (ΦΕΚ Α' 149) (άρθρο 1), «Τροποποί¬ 
ηση π.δ. 85/2012 “Ίδρυση και μετονομασία Υπουργείων, 
μεταφορά και κατάργηση υπηρεσιών”». 

στ. Την αρ. πρ. 5111.01/46/2012/26.07.2012 (ΦΕΚ 353/ 
τ. Υ.Ο.Δ.Δ.) απόφαση περί Διορισμού του Μουτζούρη 
Κωνσταντίνου του Ιωάννη στη θέση του Γ ενικού Γ ραμ- 
ματέα της Γ ενικής Γ ραμματείας Λιμένων και Λιμενικής 
Πολιτικής του Υπουργείου Ναυτιλίας και Αιγαίου. 

ζ. Την αρ. πρ. 5221.1/14/2012/16.11.2012 (ΦΕΚ 3050Β') από¬ 
φαση μεταβίβασης του δικαιώματος υπογραφής «Με 
εντολή Υπουργού» στο Γενικό Γραμματέα Λιμένων και 
Λιμενικής Πολιτικής, στους Προϊσταμένους Διευθύνσεων 
και Τ μημάτων της Γ ενικής Γ ραμματείας Λιμένων και Λι¬ 
μενικής Πολιτικής του Υπουργείου Ναυτιλίας και Αιγαίου. 

η. Το αρ. πρ. 1615/23.11.2012 έγγραφο του Δημοτικού 
Λιμενικού Ταμείου Πάτμου με συνημμένη την υπ’ αριθμ. 
127/2012/16.11.2012 απόφαση του Διοικητικού Συμβουλίου 
του. 

θ. Το αρ. πρ. 1816/04.12.2012 έγγραφο του Δημοτικού 
Λιμενικού Ταμείου Πάτμου. 

ι. Το αρ. πρ. 8221 .Τ54/25/12/05.12.2012 (Ορθή Επανάληψη) 
έγγραφό μας. 

ια. Το αρ. 1910/18.12.2012 έγγραφο του Δημοτικού Λι¬ 
μενικού Ταμείου Πάτμου με συνημμένη την υπ’ αριθμ. 
139/2012/14.12.2012 απόφαση του Διοικητικού Συμβουλίου 
του. 

ιβ. Το αρ. 8221.Τ54/26/12/31.12.2012 έγγραφό μας. 
ιγ. Το αρ. ΔΤΕ164/28.01.2013 έγγραφο Περιφέρειας Νο¬ 
τίου Αιγαίου/Διεύθυνση Τεχνικών'Εργων Δωδεκανήσου/ 
Τμήμα Συγκοινωνιακών Έργων. 

ιδ. Το γεγονός ότι από την παρούσα δεν προκαλείται 
επιπλέον δαπάνη, αποφασίζει: 

Ορίζουμε για την εκτέλεση του έργου: «Κατασκευή 
επέκτασης αποβάθρας λιμένα Λειψών», εκτιμώμενου 
προϋπολογισμού 1.240.000,00 ευρώ, (συμπεριλαμβα- 

νομένου Φ.Π.Α.), ως Προϊστάμενη Αρχή τη Διεύθυνση 
Τεχνικών Έργων Δωδεκάνησου της Περιφέρειας Νο¬ 
τίου Αιγαίου, με Διευθύνουσα Υπηρεσία το Τμήμα Συ¬ 
γκοινωνιακών Έργων της Διεύθυνσης Τεχνικών Έργων 
Δωδεκανήσου της Περιφέρειας Νοτίου Αιγαίου, υπό τις 
ακόλουθες προϋποθέσεις: 

α. Να προωθηθούν τυχόν εκκρεμότητες επί της διαδι¬ 
κασίας εξομοίωσης - οριοθέτησης - χάραξης της χερ¬ 
σαίας ζώνης λιμένα στην περιοχή εκτέλεσης του έργου. 

β. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εκτέλεση του 
εν λόγω έργου. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 31 Ιανουάριου 2013 

Με εντολή Υπουργού 
Ο Γενικός Γραμματέας 
Λιμένων και Λιμενικής Πολιτικής 
ΚΩΝΣΤΑΝΤΙΝΟΣ ΜΟΥΤΖΟΥΡΗΣ 

-♦- 

Αριθμ. 1235/Γ3-54 (6) 

Έγκριση, προκήρυξη, ανάθεση διενέργειας και κατανο¬ 
μή των δαπανών της Έρευνας Χρήσης Τεχνολογι- 
ών Πληροφόρησης και Ηλεκτρονικού Εμπορίου στις 
επιχειρήσεις, έτους 2013, έγκριση χρησιμοποίησης 
στατιστικών οργάνων και καθορισμός αμοιβής τους 
για το έτος 2013. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του Ν. 3832/2010 (ΦΕΚ 38/Α/9.3.2010) «Ελληνικό Στατι¬ 
στικό Σύστημα (ΕΛ.Σ.Σ.) Σύσταση της Ελληνικής Στατιστι¬ 
κής Αρχής (ΕΛ.ΣΤΑΤ.) ως Ανεξάρτητης Αρχής», το άρθρο 
10 του Ν. 3899/2010 (ΦΕΚ 212/Α717.12.2010) «Επείγοντα 
μέτρα εφαρμογής του προγράμματος στήριξης της Ελλη¬ 
νικής οικονομίας» το άρθρο 323 του Ν. 4072/2012 (ΦΕΚ 86/ 
Α711.4.2012) «Βελτίωση επιχειρηματικού περιβάλλοντος - 
Νέα εταιρική μορφή - Σήματα - Μεσίτες Ακινήτων - Ρύθ¬ 
μιση θεμάτων ναυτιλίας, λιμένων και αλιείας και άλλες 
διατάξεις», και της παρ. 1 του άρθρου 7 της από 18.11.2012 
πράξης Νομοθετικού περιεχομένου «Δημοσιονομικοί κα¬ 
νόνες και άλλες διατάξεις» (ΦΕΚ 228 Α'). 

β. του Π.Δ. 226/2000 (ΦΕΚ 195/Α/8.9.2000) «Οργανισμός 
της Γ.Γ.ΕΣΥΕ», 

γ. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του ΠΔ. 63/2005 (ΦΕΚ 98/Α722.04.2005), 

δ. του Ν. 2685/1999 και ιδίως τα άρθρα 2 και 8(ΦΕΚ 35/ 
Α718.2.1999) με θέμα «Κάλυψη δαπανών μετακινούμενων 
υπαλλήλων εντός και εκτός επικράτειας και άλλες δια¬ 
τάξεις», όπως τροποποιήθηκε και ισχύει με το άρθρο 9 
του Ν. 3833/2010 (ΦΕΚ 40/Α715.3.2010) «Προστασία της 
εθνικής οικονομίας - Επείγοντα μέτρα για την αντιμε¬ 
τώπιση της δημοσιονομικής κρίσης», συμπληρώθηκε με 
την προσθήκη του άρθρου 49 παρ. 1 του Ν. 3871/2010 
(ΦΕΚ 141/Α717.08.2010) «Δημοσιονομική Διαχείριση και 
ευθύνη» και Τροποποιήθηκε και ισχύει με την παρ. 13 
του άρθρου 45 του Ν. 3943/2011 (ΦΕΚ 66/Α'), 


ε. του Π.Δ. 113/2010 «Ανάληψη υποχρεώσεων από Δι- 
ατάκτες» (Α' 194), 

στ. της ΓΠ - 400/27.8.2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β'/28.8.2012), 

2. Τον Κανονισμό (ΕΚ) 808/2004 του Ευρωπαϊκού Κοι¬ 
νοβουλίου και του Συμβουλίου, σχετικά με τις κοινοτικές 
στατιστικές για την Κοινωνία της Πληροφορίας. 

3. Τον Κανονισμό (ΕΕ) 937/2011 της Επιτροπής της 21ης 
Σεπτεμβρίου 2011 για την εφαρμογή του κανονισμού 
(ΕΚ) 808/2004 του Ευρωπαϊκού Κοινοβουλίου και του 
Συμβουλίου. 

4. Τον Κανονισμό 960/2008 της Επιτροπής σχετικά 
με τις Κοινοτικές στατιστικές για την Κοινωνία της 
Πληροφορίας, όπως τροποποιήθηκε από τον Κανονι¬ 
σμό 1006/2009 του Ευρωπαϊκού Κοινοβουλίου και του 
Συμβουλίου. 

5. Τη συμφωνία χρηματοδότησης υπ’ αριθ. 
50701.2012.003-2012.351, μεταξύ της ΕΛ.ΣΤ ΑΤ. και του 
Στατιστικού Γραφείου των Ευρωπαϊκών Κοινοτήτων 
(ΕυΐΌδΙαί), η οποία αφορά στη διενέργεια της Έρευνας 
Χρήσης Τεχνολογιών Πληροφόρησης και Ηλεκτρονικού 
Εμπορίου στις Επιχειρήσεις, έτους 2013. 

6. Τους αριθ. 696/Α2-218/17.01.2013 (ΚΑΕ 0419.00) και 
698/Α2-217/17.01.2013 (ΚΑΕ 0429.00) αποφάσεις έγκρισης 
δέσμευσης πίστωσης για την πληρωμή δαπάνης σε βά¬ 
ρος της πίστωσης του προϋπολογισμού της ΕΛ.ΣΤΑΤ. 
οικ. έτους 2013. 

7. Το γεγονός ότι από τις διατάξεις της απόφασης 
αυτής προκαλείται δαπάνη ύψους τριάντα πέντε χιλιά¬ 
δων ευρώ (35.000,00 €) ευρώ, συμπεριλαμβανομένου του 
ΦΠΑ, για το οικονομικό έτος 2013, η οποία θα βαρύνει 
τις πιστώσεις του προϋπολογισμού εξόδων της ΕΛ.ΣΤΑΤ. 

Αναλυτικότερα με τον αριθ. απόφασης 696/Α2-218/ 
17.01.2013 (ΚΑΕ 0419.00) έχει εγκριθεί η δέσμευση πίστω¬ 
σης ύψους τριών χιλιάδων πεντακοσίων ευρώ (3.500.00 €) 
και με τον αριθ. απόφασης 698/Α2-217/17.01.2013 (ΚΑΕ 
0429.00) έχει πιστωθεί το ποσό των τριάντα μία χιλιά¬ 
δων πεντακοσίων ευρώ ( 31.500.00 €), αποφασίζουμε: 

1. α. Εγκρίνουμε και προκηρύσσουμε την εκτέλεση των 
στατιστικών εργασιών που απαιτούνται για τη διενέρ¬ 
γεια τηςΈρευνας Χρήσης Τεχνολογιών Πληροφόρησης 
και Ηλεκτρονικού Εμπορίου στις Επιχειρήσεις κατά το 
έτος 2013. 

β. Αναθέτουμε στο Τμήμα Στατιστικών Μεταποίη¬ 
σης,Έρευνας και Τεχνολογίας της Δ/νσης Στατιστικών 
Δευτερογενούς Τομέα της ΕΛ.ΣΤΑΤ. τη διενέργεια της 
ανωτέρω έρευνας. 

2. Σκοπός της έρευνας Χρήσης Τεχνολογιών Πληρο¬ 
φόρησης και Ηλεκτρονικού Εμπορίου στις επιχειρήσεις 
είναι η συλλογή στατιστικών στοιχείων σχετικά με την 
εφαρμογή τεχνολογιών πληροφόρησης από τις επι¬ 
χειρήσεις. Η ανάλυση των στοιχείων που συλλέγονται 
παρέχει τη δυνατότητα κατάρτισης δεικτών σχετικά με 
τη συμβολή του τομέα της Κοινωνίας της Πληροφορίας 
στην οικονομική ανάπτυξη και την αύξηση της παρα¬ 
γωγικότητας. Οι δείκτες αυτοί είναι απαραίτητοι για 
τη διαμόρφωση της νέας στρατηγικής της Ευρωπαϊκής 
Ένωσης στον τομέα της Κοινωνίας της Πληροφορίας. 

Ειδικότερα τα στοιχεία που συλλέγονται αφορούν στη: 

• χρήση ηλεκτρονικών υπολογιστών από τις επιχει¬ 
ρήσεις 

• πρόσβαση των επιχειρήσεων στο διαδίκτυο και 

• ανάπτυξη του ηλεκτρονικού εμπορίου για τη λήψη 
παραγγελιών και διενέργεια πωλήσεων οη-Ιίηθ. 

Η έρευνα θα διενεργηθεί ταυτόχρονα σε όλα τα Κρά¬ 
τη Μέλη της Ευρωπαϊκής Ένωσης (Ε.Ε.), στο πλαίσιο 
του Κοινοτικού Στατιστικού Προγράμματος, με κοινές 
μεθόδους και πρότυπα, όπως προβλέπεται στους Κανο¬ 
νισμούς της Ε.Ε. που αναφέρονται στις παραγράφους 2 
και 3 του σκεπτικού της Απόφασης αυτής. 

3. Η έρευνα διενεργείται στους κλάδους οικονομικής 
δραστηριότητας, 0 (Μεταποίηση), ϋ (Παροχή ηλεκτρικού 
ρεύματος, φυσικού αερίου, ατμού και κλιματισμού), Ε 
(Παροχή νερού επεξεργασία λυμάτων, διαχείριση απο¬ 
βλήτων και δραστηριότητες εξυγίανσης), Ρ (Κατασκευ¬ 
ές), Ο (Χονδρικό και λιανικό εμπόριο, επισκευή μηχανο¬ 
κίνητων οχημάτων και μοτοσικλετών), Η (Μεταφορά και 
αποθήκευση), I (Δραστηριότητες υπηρεσιών παροχής 
καταλύματος και υπηρεσιών εστίασης), ϋ (Ενημέρωση 
και επικοινωνία), Ι_ (Διαχείριση ακίνητης περιουσίας), Μ 
(Επαγγελματικές, επιστημονικές και τεχνικές δραστη¬ 
ριότητες) και Ν (Διοικητικές και υποστηρικτικές δρα¬ 
στηριότητες) της στατιστικής ταξινόμησης οικονομικών 
δραστηριοτήτων της Ευρωπαϊκής Ένωσης ΝΑΟΕ Βον.2, 
έτσι ώστε να εξασφαλίζεται η διαχρονική συγκρισιμό- 
τητα των στοιχείων και να παρέχονται στην Κοινότητα 
πλήρη, πρόσφατα και αξιόπιστα στατιστικά στοιχεία 
σχετικά με την κοινωνία της πληροφορίας. 

4. Η έρευνα είναι δειγματοληπτική, για το σχεδίασμά 
της θα εφαρμοστεί η μονοσταδιακή στρωματοποιημένη 
τυχαία δειγματοληψία και θα καλύψει το σύνολο χώ¬ 
ρας. Ερευνώμενη μονάδα θα είναι η επιχείρηση και το 
συνολικό μέγεθος δείγματος εκτιμάται ότι θα ανέλθει 
σε 4.800 περίπου, επιχειρήσεις, που ανήκουν στους υπό 
έρευνα κλάδους οικονομικής δραστηριότητας. 

Οι επιχειρήσεις του δείγματος θα επιλεγούν από το 
Μητρώο Επιχειρήσεων της ΕΛ.ΣΤΑΤ., το οποίο καταρ¬ 
τίζεται από διοικητικές πηγές (Γενική Γραμματεία Πλη¬ 
ροφοριακών Συστημάτων του Υπουργείου Οικονομικών, 
ΙΚΑ κ.ά.) και ενημερώνεται από τις διενεργούμενες στα¬ 
τιστικές έρευνες. 

5. Τα αποτελέσματα της έρευνας θα πινακοποιηθούν 
κατά ομάδες κλάδων οικονομικής δραστηριότητας και 
Περιφέρειας και θα διαβιβαστούν στο Στατιστικό Γ ρα¬ 
φείο της Ευρωπαϊκής Ένωσης (ΕυΒΟδΤΑΤ), σύμφωνα 
με την πινακοποίηση και τις προθεσμίες που προβλέ- 
πονται από Κανονισμούς των παραγράφων 2 και 3 του 
σκεπτικού της εν λόγω απόφασης. 

6. Η διενέργεια της έρευνας και η επεξεργασία των 
στοιχείων της θα πραγματοποιηθεί κατά τη διάρκεια 
του έτους 2013. 

Αναλυτικά θα πραγματοποιηθούν οι παρακάτω ερ¬ 
γασίες: 

• Σχεδιασμός και οργάνωση της έρευνας. 

• Επιλογή δείγματος επιχειρήσεων. 

• Ανάπτυξη του απαραίτητου λογισμικού (εοΐΙνναΓθ) 
για τη μηχανογραφική επεξεργασία των στοιχείων που 
θα συλλέγουν. 

• Κατάρτιση ηλεκτρονικού ερωτηματολογίου της 
έρευνας και ανάρτησή του στην ιστοσελίδα της ΕΛ.ΣΤΑΤ. 

• Εκπαίδευση προσωπικού και ιδιωτών-συνεργατών, 
για την ορθή συμπλήρωση του ερωτηματολογίου της 
έρευνας. 

• Αποστολή - συλλογή ερωτηματολογίων. 

•Έλεγχος και κωδικογράφηση των ερωτηματολογίων. 


• Εισαγωγή των δεδομένων σε Η/Υ και μηχανογρα¬ 
φικοί έλεγχοι. 

• Πινακοποίηση των αποτελεσμάτων. 

• Κατάρτιση έκθεσης ποιότητας των αποτελεσμάτων 
της έρευνας και αποστολή των στοιχείων στη ΕυΐΌδΙαί. 

7. Για την οργάνωση, σχεδίασμά, προπαρασκευαστι¬ 
κές εργασίες και διενέργεια της ανωτέρω έρευνας θα 
απασχοληθούν: 

• υπάλληλοι της ΕΛ.ΣΤΑΤ., μόνιμοι και με σύμβαση Ι.Δ., 
οι οποίοι θα εργασθούν εντός του κανονικού ωραρίου 
εργασίας. 

• 70 μέχρι 250 ιδιώτες-συνεργάτες, οι οποίοι θα χρη¬ 
σιμοποιηθούν, εκτός των υπαλλήλων της ΕΛ.ΣΤΑΤ., κατά 
το στάδιο της συλλογής των ερωτηματολογίων. 

8. Ο ορισμός των ανωτέρω οργάνων θα γίνει με από¬ 
φαση του Προέδρου της ΕΛ.ΣΤΑΤ. 

9. Η αμοιβή των ιδιωτών-συνεργατών, (συμπεριλαμ¬ 
βανομένου και του αναλογούντος ΦΠΑ), καθορίζεται 
ως εξής: 

Συνολική δαπάνη: 3.500 ερωτηματολόγια χ 10,00 ευρώ = 
35.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 1 Φεβρουάριου 2013 

Ο Πρόεδρος 
ΑΝΔΡΕΑΣ Β. ΓΕΩΡΓΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Διορθώνεται η παράγραφος 1 της υπ’ αριθμ. Φ.131400/ 
31429/31.10.2012 περίληψης, η οποία δημοσιεύθηκε στο 
ΦΕΚ 3185/30.11.2012 (τ. Β') και αφορά στην υπ’ αριθμ. Φ. 
133046/26603/23.10.2012 απόφαση πολιτογράφησης του 
αλλογενούς αλλοδαπού ΑΛΙ ΑΤΤΑ ΜΟΧΑΜΕΝΤ, ως προς 
το όνομα του πατρός του: 
από το εσφαλμένο: «ΜΟΧΑΜΕΝΤΙ» 
στο ορθό: «ΜΟΧΑΜΕΝΤ». 

(Από το Υπουργείο Εσωτερικών) 

-Φ- 

( 8 ) 

Διορθώνεται η παράγραφος 3 της υπ’ αριθμ. Φ.131400/ 
34959/7.12.2012 περίληψης, η οποία δημοσιεύθηκε στο 
ΦΕΚ 3576/31.12.2012 (τ. Β') και αφορά στην υπ’ αριθμ. 
Φ.133957/28581/3.12.2012 απόφαση πολιτογράφησης της 
αλλογενούς αλλοδαπής ΣΑΡΙΜΠΕΚΙΑΝ ΛΟΥΣΙΚ, ως προς 
την ημερομηνία της αίτησης πολιτογράφησης που γί¬ 
νεται αποδεκτή: 
από το εσφαλμένο: «27.6.2011» 
στο ορθό: «25.8.2010». 

(Από το Υπουργείο Εσωτερικών) 

-♦- 

(9) 

Διορθώνεται η παράγραφος 6 της υπ’ αριθμ. Φ.131400/ 
31704/8.11.2012 περίληψης που αφορά στην υπ’ αρ. Φ. 
130067/22905/31.10.2012 απόφαση πολιτογράφησης του 
ομογενούς αλλοδαπού υπό στοιχεία ΓΙΩΤΟΠΟΥΛΟΣ 
ΒΑΓΓΈΛΗΣ, γεν. 27.9.1950 στην Αλβανία, που δημοσιεύ¬ 
θηκε στο ΦΕΚ 3174/Β'/29.11.2012, ως προς το πατρώνυμο: 
από το εσφαλμένο: «ΡΗΣΤΟΣ» 
στο ορθό: «ΧΡΗΣΤΟΣ». 

(Από το Υπουργείο Εσωτερικών) 

( 10 ) 

Διορθώνεται η παράγραφος της υπ’ αριθμ. Φ.131400/ 
35248/12/20.12.2012 περίληψης, η οποία δημοσιεύθηκε 
στο ΦΕΚ 3579/31.12.2012 (τ. Β') και αφορά στην υπ’ αριθμ. 
Φ. 127635/32806/18.12.2012 απόφαση πολιτογράφησης 


του ομογενούς αλλοδαπού ΓΙΩΤΟΠΟΥΛΟΣ ΗΡΑΚΛΗΣ ον. 
πατρός ΓΡΗΓΟΡΗΣ, ως προς την ημερομηνία γέννησης: 
από το εσφαλμένο: «03.12.1996» 
στο ορθό: «03.12.1966». 

(Από το Υπουργείο Εσωτερικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννεόπΐ33ί6Γ.β1@6ί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0200362 1902 1 30008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































